Aalborg Stiftstidende, 1839-08-23
Efter den tabellariske Oversigt over behandlede Skifter i Aaret 1837, som Cancelliet har forelagt Hs. Majestæt, ere i nævnte Aar foretagne ialt 9193 Skifter, af hvilke 6982 vare nye tilkomne og 2211 henstode fra de foregaaende Aar. J samme Aar 1837 ere sluttede 7115 Skifter, nemlig 5497 af de nye og 1618 af de ældre, saa at 2078 Skifter hen stode usluttede ved Aarets Udgang. Af disse sidste vare 573 ældre end 1 Aar, men senere vides, at 124 af dette Antal ere sluttede. De øvrige 469 henstode af forskjellige Aarsager, saaledes 192 formedelst Regnskabers Decision eller Fordringers Jnddrivelse, 77 formedelst Processer, 86, som beroede paa andre Boers Slutning osv. – Med Hensyn til de usluttede Boer, som ere ældre end 1 Aar, bemærkes, at disses Tal, som alt 1836 vare 671, blev i 1837 formindsket med 78 og gik saaledes ned til 593, hvilket Antal er det ringeste, hvortil denne Klasse i de sidste 10 Aar har været bragt. End gunstigere viser sig Sammenligningen, naar man gaaer længer tilbage i Tiden, saa det er kjendeligt, at Skifterne i det Hele fremmes med større Hurtighed nu end i en ældre Periode. (Berl. T.)J Folkebladet er i Anledning af det mislige Høstveir, som i denne Tid indtræffer, bragt i Erindring den Maade at afskjære Axene, for at conservere disse og siden afmeie Halmen. Men denne Maade vil neppe - hedder det i Berl. Tidende – finde almindelig bifald, især ikke i Henseende til Rugen, fordi Halmen bliver ubrugelig til Langhalm, hvortil overalt trænges; desuden vil Halmen, nedtraadt med Træskoe, i den vaade bløde Jord, ikke heller blive noget godt Foder. Bedre synes derimod følgende, saakaldte Bornholmske Maade ved Negenes Sammensætning at ville bidrage til baade Kornets og Halmens Conservation. Jstedetfor, som nu bruges, at sammensætte Negene i Rader med Topenderne opad og Rodenderne paa den fugtige Jord, hvorved de udsættes for, naar Toppen snart er vaad og snart tørres i Solen, at Kornene let falde at, og det Grønne i Rodenderne ikke kan tørres, kan Sammensætningen skee saaledes: Ere Toppene tørre naar der meies og bindes, kunne Negene strax sammensættes. Der lægges da af det Løse noget i en liden Forhøining, hvoromkring Negene lægges i en Runding med Topenderne mod hinanden paa Forhøiningen og alle Rodenderne udad, en Rad over hinanden, saa at de øvre Rader ligge over de nedresMellemrum i en Høide, som en Karl kan naae, thi at træde op derpaa er skadeligt for Toppene; Samme bliver da i en Runding som en Høstak. Øverst lægges Resten af Rivningerne. Toppene ere saaledes godt dækkede og Rodenderne kunne tørres af Luften, mens Regnen flyder ned af de skraat liggende Ender, som af et Halmtag. Vil man for endnu at være sikkrere, udføre noget gammelt Halm paa Marken, for dermed at lægge Underlaget paa den vaade Jord og desbedre at dække Toppen, kan man sikkert lade slige Stakke staae ude en Maaned, uden at befrygte Skade, altsaa førsthjemkjøre Sæden, naar Veierliget er godt og Alt tørt. Saadan Sammensætning af Negene tager ei længere Tid end de nu brugelige, især naar Folkene blive vante dertil. Ville Landmændene forsøge denne Maade, som i det Mindste ikke kan skade, ville de vist finde Samme bedre end den nu brugelige Sammensætning, der er kommen i Gang fra den Tid, Tiendetællinger skulde skee, hvilket nu de fleste Steder ikke behøves.